|  |  |  |  |  |  |
| --- | --- | --- | --- | --- | --- |
| UAB ,,Utenos regiono atliekų tvarkymo centras“J. Basanavičiaus g. 59, LT-28241 UtenaLR AM Utenos regiono aplinkos apsaugos departamentuiMetalo g.11, LT-28217 Utena |

|  |  |
| --- | --- |
| 2018-02-06 | Nr.(28.1)-A4-1188 |
| Į | Nr. |

 |

**DĖL sprendimo PAKEISTI uab ,,uTENOS REGIONO ATLIEKŲ TVARKYMO CENTRAS“ nepavojingų atliekų SĄVARTYNO TIPK leidimą**

Aplinkos apsaugos agentūra (toliau – Agentūra), vadovaudamasi Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių, patvirtintų Lietuvos Respublikos aplinkos ministro 2013 m. liepos 15 d. įsakymu Nr. D1-528 „Dėl Taršos integruotos prevencijos ir kontrolės leidimų išdavimo, pakeitimo ir galiojimo panaikinimo taisyklių patvirtinimo“ (toliau – TIPK taisyklės) 98.1 papunkčiu, priima sprendimą pakeisti UAB ,,Utenos regiono atliekų tvarkymo centras“ nepavojingų atliekų sąvartyno, atliekų priėmimo ir laikino saugojimo aikštelės bei biologiškai skaidžių atliekų kompostavimo aikštelės, kurie yra adresu Sąvartyno g. 5, Mockėnų kaime, Utenos rajone, Taršos integruotos prevencijos ir kontrolės (toliau - TIPK) leidimą Nr. TU (1)-59.

TIPK leidimo keitimo pagrindas – Agentūros 2016-09-08 raštas Nr. (28.1)-A4-9048 ,,Sprendimas dėl TIPK leidimo Nr. TU(1)59 sąlygų peržiūrėjimo“ taip pat sąvartyno ūkinės veiklos pakeitimas, kadangi numatomas degiųjų atliekų, susidariusių po mechaninio rūšiavimo ir biologinio apdorojimo, laikymas tam skirtose degiųjų atliekų laikymo aikštelėse.

TIPK leidimas išduotas pagal 2015-12-04 raštu Nr. S-491 pateiktą paraišką TIPK leidimui pakeisti (toliau - Paraiška), kuriai Agentūra 2016-01-18 raštu Nr. (28.5)-A4-463 pateikė pastabas, 2016-05-27 raštu Nr. S-200 buvo pateikta patikslinta paraiška, kuriai Agentūra 2016-06-28 raštu Nr. (28.5)-A4-6702 pateikė pastabas, po to 2016-08-01 raštu Nr. S-271 buvo pateikta patikslinta Paraiška, kuriai Agentūra 2016-09-26 raštu Nr. (28.5)-A4-9617 pateikė pastabas. Po minėtų pastabų pataisyta Paraiška pakartotinai buvo pateikta 2017-06-26 raštu Nr. S-214, kuriai Agentūra 2017-08-21 raštu Nr. (28.1)-A4-8595 pakartotinai pateikė pastabas. Pagal Agentūros ir kitų institucijų pastabas pakartotinai patikslinta Paraiška buvo pateikta 2017-09-26 raštu Nr. S-279 šią patikslintą Paraišką Agentūra priėmė.

Visuomenė apie gautą Paraišką buvo informuota 2015-12-19 laikraštyje „Lietuvos žinios“ bei Agentūros tinklalapyje. Pastabų Paraiškai ir pasiūlymų TIPK leidimo reikalavimams parengti iš vietos savivaldos institucijos ir iš suinteresuotos visuomenės negauta. LR AM Utenos regiono aplinkos apsaugos departamentas 2017-10-19 raštu Nr. 17.8)-S-1623 informavo, kad pastabų ir pasiūlymų Paraiškai neturi.

Paraiška suderinta su Nacionalinio visuomenės sveikatos centro prie Sveikatos apsaugos ministerijos Utenos departamentu 2017-08-01 raštu Nr. 2.9-783 (16.10.6. 9.11).

Agentūra paraišką priėmė 2018-01-04 raštu Nr. (28.1)-A4-79.

Sprendimas pakeisti TIPK leidimą pagrįstas tuo, kad Paraiška leidimui pakeisti po pataisymų atitiko TIPK taisyklių nuostatas, Poveikio aplinkai vertinimo aspektus bei kitus Lietuvos Respublikos teisės aktus.

Atkreiptinas dėmesys, kad degiųjų atliekų 19 12 10 šalinimas sąvartynuose buvo galimas tol, kol galiojo Atliekų sąvartynų įrengimo, eksploatavimo, uždarymo ir priežiūros po uždarymo taisyklių 41.4 papunktis, numatantis galimybę po mišrių komunalinių atliekų apdorojimo (technologijų pagalba) likusias netinkamas pakartotinai panaudoti ir perdirbti, tačiau energetinę vertę turinčias komunalines atliekas šalinti nepavojingų atliekų sąvartynuose, kai nėra galimybių įgyvendinti Valstybiniame atliekų tvarkymo 2014–2020 metų plane, patvirtintame Lietuvos Respublikos Vyriausybės 2002 m. balandžio 12 d. nutarimu Nr. 519 „Dėl Valstybinio atliekų tvarkymo 2014–2020 plano patvirtinimo“, 206 punkte nustatyto artumo principo ir nėra pakankamų esamų šių atliekų dalies naudojimo energijai gauti pajėgumų, tačiau įvertinant tai, kad šiuo metu 41.4 papunktis nebegalioja 19 12 10 atliekų šalinimas būtų galimas tik pasikeitus teisės akto nuostatoms ir patikslinus TIPK leidimo sąlygas.

Pažymime, kad gavus pakeistą TIPK leidimą, veiklos vykdytojui būtina kreiptis dėl informacijos, teikiamos Valstybiniame atliekų tvarkytojų registre, patikslinimo.

Pakeistam TIPK leidimui suteiktas numeris Nr. TU (1)-59/T-U.4-6/2018 pagal Agentūros TIPK leidimu numeracijos tvarką.

Informacija, susijusi su TIPK leidimo išdavimu, yra pridėta prie Paraiškos leidimui gauti ir laikoma Agentūroje Vilniuje, Juozapavičiaus g. 9.

Jūs turite teisę apskųsti šį sprendimą Vilniaus apygardos administraciniam teismui (Žygimantų g. 2, 01102, Vilnius) arba Vyriausiajai administracinių ginčų komisijai (Vilniaus g. 27, 01402, Vilnius) per vieną mėnesį nuo šio sprendimo įteikimo Jums dienos.

PRIDEDAMA. UAB ,,Utenos regiono atliekų tvarkymo centras“ nepavojingų atliekų sąvartyno, atliekų priėmimo ir laikino saugojimo aikštelės bei biologiškai skaidžių atliekų kompostavimo aikštelės pakeistas TIPK leidimas be priedų 36 lapai (priedai el. laikmenoje). TIPK leidimas teikiamas I-ajam ir II-ajam adresatui.

|  |  |
| --- | --- |
| Direktorė | Aldona Margerienė |

Milda Račienė, 8 706 62043, el. p. milda.raciene@aaa.am.lt